شخبارج بعد وشلونج ويه الليل
لگيتيلج حضن لو نمتي بردانه ؟
عگب حضنج جذب بالنوم ماتهنيت
عجيبه شلون نمتي بساع بحضانه
واحجيلي بعد بالليل مـــا تفزين
معقوله اعلى بالج ماخطرت انه ؟
بقيت الوحدي انا ونام حتى الليل
وانتي وياه ضليتي علفرحه سهرانه
هوى غيري صدگ عود انتي تشتمين
هــــوى الله بغيابج حيـــل أأذانـــه
معقوله نسيتي وياي احلى ايام
نسيتي شلون جنتي وياي ولهانه ؟
نسيتي شلون جنه نطير فوگ الغيم
ويحسدونه لان ماوصلو ســمـانه
بمكاني شلون خليتي الغريب ينام
اليه شگد سوالف غافيه هنانه
وجهج هذا بس وين البراءه البي
وجهج حيل هسه تغيرت الوانه
زرعتج جن ورد بس هوه مو فلاح
شي عادي من اشوفج بيده ذبلانه
صرتي اشكال انتي وصار عندج مال
لاكن للاسف ماصـرتي انــسـانـه
اعتب علزمن ما أذب بيج الصوج
علي بس بالمصايب سرفن اردانه
حاجاني الحزن من صغري حد الشيب
وزعــلان الفرح مــا يــوم حاجانـه
على اهل الدغش الدنيا راحة بال
وراحة مـــــوت للوافـاهـا دنيـــانه.
عجبتني
الشعر الشعبي والابوذيه والدارمي 2014
]]>